Tħabbar min huma s-seba’ Assistenti Kummissarji ġodda fil-Korp tal-Pulizija. Dawn huma Mario Spiteri, Norbert Ciappara, Laurence Cutajar, Carmel Magri, Silvio Valletta, Martin Sammut u Stephen Gatt. Waqt il-preżentazzjoni lill-Assistenti Kummissajri, il-Ministru tal-Intern u s-Sigurtà Nazzjonali Manuel Mallia qal li jistenna minn għandhom xogħol siewi, bla favuri u skont il-liġi. Huwa nsista li wara li ġew appuntati għall-ewwel darba fl-istorja tal-Korp tal-Pulizija, tliet deputati kummissarji issa kien imiss il-ħatra tal-Assistenti Kummissarji li rwol tagħhom se jkomplu jgħin fl-istruttura ġdida u moderna tal-Korp li tara li jkun hemm delegazzjoni ta’ poter. Il-Ministru Mallia żied jgħid li dan qed isir bl-iskop ewlieni li l-Korp jitmexxa iktar b’mod effettiv u prattiku, biex iċ-ċittadin jinqeda malajr u biex il-kriminalità tonqos.